Արգանդի պարանոցի պոլիպի հյուսվածաբանական պատկերը։ Պոլիպը կազմված է էնդոեցրվիկալ էպիթելից և գեղձերից (գեղձային գլանաձև շերտ), այտուցված ստրոմայից և պարզ կանգից։ Ներկված է հեմատօքսիլին/էոզինով
**Արգանդի պարանոցի պոլիպ**, հաճախ հանդիպող բարորակ պոլիպ կամ ուռուցք, որն առաջանում է արգանդի պարանոցային խողովակի ներքին մակերեսին։ Նրանք կարող են առաջացնել անկանոն դաշտանային արյունահոսություն, բայց ավելի հաճախ լինում են անախտանիշ։ Բուժումը իրենից ներկայացնում է պարզապես պոլիպի հեռացում, ինչից հետո կանխատեսումը սովորաբար դրական է։ Արգանդի պարանոցի պոլիպների մոտ 1%-ում կարող են առկա լինել նեոպլաստիկ բջիջներ, ինչը կարող է բերել քաղցկեղի զարգացման։ Դրանք ավելի հաճախ հանդիպում են նախկինում հղիություններ ունեցած, նախադաշտանադադարային տարիքում գտնվող կանանց մոտ։

Նշաններ և ախտանիշներ
--------------------

Արգանդի պարանոցի պոլիպները սովորաբար լինում են անախտանիշ։ Ախտանիշների առկայության դեպքում դրանք կարող են ներառել՝ միջդաշտանային արյունահոսություն, առատ դաշտանային արյունահոսություն, դաշտանադադարի տարիքում գտնվող կանանց մոտ արգանդային արյունահոսություն, արյունահոսություն սեռական ակտից հետո և մածուցիկ, սպիտակավում կամ դեղնավուն հեշտոցային արտադրություն (լեյկորեա)։

Պատճառներ
---------

Արգանդի պարանոցի պոլիպների առաջացման պատճառը դեռևս պարզ չէ, սակայն նրանք շատ հաճախ կապված են արգանդի պարանոցի բորբոքային պրոցեսների հետ։ Նրանք նաև կարող են առաջանալ էստրոգենի բարձր մակարդակի կամ արգանդի պարանոցի արյունատար անոթների խցանման հետևանքով։

Ախտորոշում
----------

Արգանդի պարանոցի պոլիպները կարելի է հայտնաբերել փոքր կոնքի հետազոտության ժամանակ, նրանք արգանդի պարանոցից դուրս ցցված կարմիր կամ մանուշակագույն գոյացություններ են։ Ախտորոշումը կարելի է հաստատել արգանդի պարանոցի բիոպսիայի միջոցով, որը ցույց կտա պոլիպում առկա բջիջների բնույթը։

### Կառուցվածք

Արգանդի պարանոցի պոլիպները մատնաձև գոյացություններ են, որոնց տրամագիծը չի գերազանցում 1 սանտիմետրը։ Նրանք սովորաբար ունեն բաց կարմիր գույն և սպունգանման կառուցվածք։ Նրանք կարող են արգանդի պարանոցին կպած լինել երկար և նեղ ոտիկով և երբեմն նաև դուրս ցցվել դեպի հեշտոց և շատ նման լինել էնդոմետրիումի պոլիպին կամ արգանդի սուբմուկոզ միոմային։

Բուժում
-------

Արգանդի պարանոցի պոլիպը կարելի է հեռացնել օղակաձև սեղմիչներով։ Պոլիպը նաև կարելի է հեռացնել նրա հիմքը կապելով, այնուհետև հատելով այն։ Պոլիպի մնացած հիմքը այնուհետև կարելի է հեռացնել լազերի կամ կաուտերիզացիայի միջոցով։ Պոլիպի ինֆեցկման դեպքում հնարավոր է հակաբիոտիկի կարիք լինել։

Կանխատեսում
-----------

Արգանդի պարանոցի պոլիպների 99%-ը մնում են բարորակ և միայն 1%-ում կարող են առաջանալ նեոպլաստիկ փոփոխություններ։ Արգանդի պարանոցի պոլիպները շատ հազվադեպ են կրկնվում։

Համաճարակաբանություն
--------------------

Արգանդի պարանոցի պոլիպները ամենից հաճախ հանդիպում են երեխամներ ունեցող և պերիմենոպաուզայի մեջ գտնվող կանանց մոտ։ Նրանք հազվադեպ են հանդիպում դաշտան չտեսած աղջիկների կամ դաշտանադադարում գտնվող կանանց մոտ։

Տես նաև
-------

* Էնդոմետրիումի պոլիպ

Ծանոթագրություններ
------------------

1. ↑  Anissa Ben Amor. (2022)։ «Cervical Ectropion»։ *StatPearls, National Center for Biotechnology Information*։ PMID 32809544 Ստուգեք `|pmid=`-ի արժեքը (օգնություն)  Last Update: November 14, 2021.  
- This book is distributed under the terms of the Creative Commons Attribution 4.0 International License
2. ↑  Boon Mathilde E. Albert J. H. Suurmeijer (1996)։ *The Pap Smear*։ Taylor & Francis։ էջ 87։ ISBN 3-7186-5857-7
3. 1 2 3  Zuber Thomas J. E. J. Mayeaux (2004)։ *Atlas of Primary Care Procedures*։ Lippincott Williams & Wilkins։ էջեր 254–256։ ISBN 0-7817-3905-5
4. 1 2 3 4 5 6 7 8 9  Smith Melanie N. (2006-05-10)։ «Cervical polyps»։ MEDLINE։ Վերցված է 2007-11-05
5. 1 2 3  Bates Jane (1997)։ *Practical Gynaecological Ultrasound*։ Cambridge University Press։ էջ 77։ ISBN 1-900151-51-0
6. ↑  Papadakis Maxine A. Stephen J. McPhee, Roni F. Zeiger (2005)։ *Current Consult Medicine 2006*։ McGraw-Hill Professional։ էջ 60։ ISBN 0-07-145892-1
7. 1 2  Bosze Peter, David M. Luesley (2004)։ *Eagc Course Book on Colposcopy*։ Informa Health Care։ էջ 66։ ISBN 963-00-7356-0
8. ↑  «Cervical Polyps»։ Doncaster and Bassetlaw Hospitals (NHS)։ Արխիվացված է օրիգինալից 2007-02-07-ին։ Վերցված է 2007-10-21  `|url-status=` պարամետրը գոյություն չունի (օգնություն)
9. ↑  Moore Anne (2001-09-20)։ «How Should I Treat Postcoital Bleeding in a Premenopausal Patient?»։ Medscape.com։ Վերցված է 2007-10-21
10. ↑  Tillman Elizabeth։ «Short Instructor Materials»։ Centers for Disease Control and Prevention։ Արխիվացված է օրիգինալից 2006-04-23-ին։ Վերցված է 2007-10-21  `|url-status=` պարամետրը գոյություն չունի (օգնություն)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ՀՄԴ-9-ԿՄ · ՀՄԴ-10-ԿՄ · ՀՄԴ-10-ԿՄ · DiseasesDB · MedlinePlus · NCI Thesaurus  |
|  |
| Չափորոշչային վերահսկողություն | Disease Ontology · Microsoft: 2778529694 |

 |